શકય હોય તો ત્યાં પણ શ્રીવિષ્ણુસહસ્રનામ સ્તોત્રના પાઠ કરવો. તે પછી ઘેર આવવું. આખો દિવસ મનમાં ઉપરનો દ્વાદક્ષરી જપ ચાલુ રાખવો. સાંજના ચાર વાગ્યે ભગવાનનાં દ્વાર ખોલી તેમને પગે લાગી ઘરનાં કામ કરવાં. સાંજે ધૂપ દીપ કરી શ્રીવિષ્ણુસહસ્રનામનો પાઠ કરવો. મધ્ય રાત્રિ સુધી જાગરણ કરવું. તે પછી કંબલશયન કે ભૂમિશયન કરવું. બારશ કે તેરશના પ્રદોષ સુધી આ પ્રમાણે વર્તવું જ્યારે પ્રદોષ સમય પૂર્ણ થાય ત્યારે ભૂદેવને સીધું આપી પારણાં કરવાં. આ થઇ એકાદશી કરવાની સાચી રીત.